钦定古今图书集成/明伦汇编/官常典/第619卷 > 《故安成太守傅府君铭》宋·傅亮
## 钦定古今图书集成/明伦汇编/官常典/第619卷 > 《故安成太守傅府君铭》宋·傅亮

爰自汉季，以及晋朝，高名远德，系轨于时，贞风亮节，
流声累叶，君承世德之芳流，荡二象之淑灵，含章蕴
粹，佩兰藉蕙，韦带饭蔬，朝不及夕，不以栖迟改其闲，
不以隐约回其操，杨生所为“久幽而不改”，隋和之德
者，其斯之谓欤！栖心古烈，拟踵前修，淹流《孔》《老》，宛然
内求，于言中伦，庸行归周，神之听之，匪明匪幽。